CELEX: 32016R1947
Language: fi
Date: 2016-10-25 00:00:00
Title: Komission täytäntöönpanoasetus (EU) 2016/1947, annettu 25 päivänä lokakuuta 2016, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Tome des Bauges (SAN))

8.11.2016   
            
            
               FI
            
            
               Euroopan unionin virallinen lehti
            
            
               L 300/8
            
         KOMISSION TÄYTÄNTÖÖNPANOASETUS (EU) 2016/1947,
   annettu 25 päivänä lokakuuta 2016,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Tome des Bauges (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:
   
               (1)
            
            
               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 503/2007 (2) nojalla rekisteröidyn suojatun alkuperänimityksen ”Tome des Bauges” eritelmän muutoksen hyväksymistä.
            
         
               (2)
            
            
               Ranskan viranomaiset ilmoittivat 10 päivänä huhtikuuta 2015 päivätyllä kirjeellä komissiolle, että asetuksen (EU) N:o 1151/2012 15 artiklan 4 kohdan mukainen siirtymäkausi, joka päättyy 31 päivänä joulukuuta 2019, oli myönnetty kahdelle niiden alueelle sijoittautuneelle toimijalle, jotka täyttävät kyseisen artiklan vaatimukset. Kansallisen vastaväitemenettelyn aikana kyseiset toimijat, jotka ovat laillisesti pitäneet tuotetta ”Tome des Bauges” kaupan jatkuvasti vähintään viiden vuoden ajan siihen asti, kun hakemus toimitettiin, esittivät vastaväitteen rotujen Abondance ja Tarentaise lypsylehmien vähimmäisprosenttiosuuden osalta ja ilmoittivat, että ne tarvitsevat aikaa karjansa kokoonpanon muuttamiseksi. Kyseessä ovat seuraavat toimijat: GAEC du Grand Colombier, Leyat, 73340 Aillon-le-Vieux, France; EARL Champtallon, le Mas Dessous, 73340 Aillon-le-Jeune, France (3).
            
         
               (3)
            
            
               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).
            
         
               (4)
            
            
               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Tome des Bauges” (SAN) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Edellä 1 artiklassa tarkoitettuun suojaan sovelletaan Ranskan asetuksen (EU) N:o 1151/2012 15 artiklan 4 kohdan mukaisesti niille toimijoille myöntämää siirtymäkautta, jotka täyttävät kyseisen artiklan vaatimukset.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä lokakuuta 2016.
      
         
            Komission puolesta,
         
         
            puheenjohtajan nimissä
         
         Phil HOGAN
         
            Komission jäsen
         
      
   
   
      (1)  EUVL L 343, 14.12.2012, s. 1.
   
      (2)  Komission asetus (EY) N:o 503/2007, annettu 8 päivänä toukokuuta 2007, joidenkin nimien rekisteröimisestä suojattujen alkuperänimitysten ja suojattujen maantieteellisten merkintöjen rekisteriin (Pohořelický kapr (SAN) – Žatecký chmel (SAN) – Pomme du Limousin (SAN) – Tome des Bauges (SAN)) (EUVL L 119, 9.5.2007, s. 5).
   
      (3)  Asetus N:o 2015–347, annettu 26 päivänä maaliskuuta 2015, Ranskan virallinen lehti, 28.3.2015.
   
      (4)  EUVL C 433, 23.12.2015, s. 4.